UZNESENIE VLÁDY SLOVENSKEJ REPUBLIKY
č. ...
z ...

k návrhu postupu vysielania národných expertov Slovenskej republiky do inštitúcií Európskej únie  
Číslo materiálu: | 105.929/2004-OVZI
Predkladateľ: | minister zahraničných vecí SR
Vláda
A.	schvaľuje
Postup vysielania národných expertov Slovenskej republiky do inštitúcií  Európskej únie;

B.	ukladá
ministrom, predsedom ostatných ústredných orgánov štátnej správy SR

B.1. 	postupovať pri vysielaní národných expertov Slovenskej republiky do inštitúcií EÚ v zmysle materiálu Postup vysielania národných expertov Slovenskej republiky do inštitúcií Európskej únie;
									Termín: priebežne  

B.2	zabezpečovať výber a nomináciu kandidátov národných expertov SR v inštitúciách Európskej únie v súlade so záujmami a potrebami SR;
Termín: priebežne

B.3.	vytvoriť referenčný zoznam národných expertov v rámci rezortu a poskytnúť údaje Ministerstvu zahraničných vecí Slovenskej republiky s cieľom zriadenia a vedenia ústredného referenčného  zoznamu národných expertov pôsobiacich v inštitúciách EÚ
Termín: 30. 9. 2004

predsedovi Úradu pre štátnu službu
B.4.	zverejňovať informácie o voľných miestach národných expertov na základe ponuky inštitúcií Európskej únie;
Termín: priebežne
podpredsedovi vlády a ministrovi financií

B.5.	vyčleniť finančné prostriedky na zabezpečenie miezd a odvodov do poisťovní pre vyslaných národných expertov vo výške 4 milióny 200 tisíc Sk z Verejnej pokladničnej správy

C. odporúča
 
      	generálnemu prokurátorovi Slovenskej republiky

C.1. 	postupovať pri vysielaní národných expertov Slovenskej republiky do inštitúcií  Európskej únie v zmysle materiálu Postup vysielania národných expertov Slovenskej republiky do inštitúcií Európskej únie;

								Termín: priebežne

C.2. 	zabezpečovať výber a nomináciu kandidátov národných expertov Slovenskej   republiky v inštitúciách Európskej únie v súlade so záujmami a potrebami Slovenskej republiky;

Termín: priebežne

C.3. 	vytvoriť referenčný zoznam národných expertov v rámci rezortu prokuratúry Slovenskej republiky a poskytnúť údaje Ministerstvu zahraničných vecí Slovenskej republiky s cieľom zriadenia a vedenia ústredného referenčného zoznamu národných expertov pôsobiacich v inštitúciách Európskej únie

										Termín: 30.9.2004

Vykoná:	ministri 
predsedovia ostatných ústredných orgánov štátnej správy SR

Na vedomie:	generálny prokurátor Slovenskej republiky